Kleuter se erg ontbinde lyk gevindArgieffoto Die erg ontbinde liggaam van ŉ kleuter is onlangs by ŉ reservoir in Pretoria opgespoor. Kapt. Rheineth Motlana, polisiewoordvoerder, het Dinsdag gesê konstruksiewerkers het op 8 Oktober omstreeks 15:00 die gruvonds in Sunvalley, Mabopane, gedoen. “Die liggaam is so erg ontbind, die polisie weet nie of dit ŉ seuntjie of ŉ dogtertjie is nie,” het Motlana Dinsdag aan Maroela Media gesê. “Die oorsaak van die dood is ook nie bekend nie en vorm deel van die polisie se geregtelike doodsondersoek.” Motlana het gesê die ondersoek het ŉ dooie punt bereik aangesien die naasbestaandes van die kleuter nog nie opgespoor is nie. “As die kind vermoor is, bestaan die moontlikheid dat hy of sy in ŉ ander gebied vermoor is, waarna die liggaam by die reservoir gestort is.” Daar is ŉ blou kortbroek naby die liggaam gevind. Die polisie doen ŉ beroep op mense met inligting wat die polisie in hul ondersoek kan bystaan om ao. Mile by 012 725 1076 of 012 725 1060 te bel.